Η Όλγα Τρέμη επιστρέφει στα τηλεοπτικά δρώμενα με νέα ενημερωτική εκπομπή στο κανάλι της ΕΡΤ.

Η εκπομπή «10», όπως θα ονομάζεται, κάνει πρεμιέρα την ερχόμενη Δευτέρα 18 Νοεμβρίου και θα προβάλλεται κάθε βράδυ από Δευτέρα έως Πέμπτη στις 10, αμέσως μετά το κεντρικό δελτίο ειδήσεων της ΕΡΤ1.

Η Όλγα Τρέμη θα υποδέχεται στο στούντιο προσκεκλημένους από όλους τους χώρους της δημόσιας σκηνής – πολιτικούς, δημοσιογράφους, ακαδημαϊκούς, αναλυτές και άλλα γνωστά πρόσωπα της κοινωνίας.

Την γνωστή δημοσιογράφο θα πλαισιώνουν οι Αντώνης Δελλατόλας και Ηλίας Κανέλλης, που θα αναλύουν και θα σχολιάζουν τα γεγονότα.